The Normal Heart

The Normal Heart (Yle TV1 -kanavan esityksessä nimellä Tuntematon vihollinen) on vuonna 2014 ensi-iltansa saanut Ryan Murphyn ohjaama HBO:n televisioelokuva. Sen on käsikirjoittanut Larry Kramer ja se perustuu hänen samannimiseen Tony-palkittuun näytelmäänsä vuodelta 1986. Se kertoo HIV-AIDS-epidemian alkuvaiheista New Yorkissa vuodesta 1981 vuoteen 1984. Elokuvan pääosissa ovat Mark Ruffalo, Matt Bomer, Taylor Kitsch, Jim Parsons, Alfred Molina ja Julia Roberts. Elokuva sai ylistävän vastaanoton sekä yleisöltä että kriitikoilta ja sai yhteensä 16 Emmy-ehdokkuutta voittaen palkinnon parhaasta televisioelokuvasta.

Näyttelijät

Tuotanto 
Elokuvan kuvaukset alkoivat New Yorkissa 8. kesäkuuta 2013. Matt Bomer laihdutti elokuvaa varten noin 18 kiloa näyttääkseen AIDS-potilaalta.

Vastaanotto 
Elokuva on saanut ylistävän vastaanoton. Rotten Tomatoes -sivuston mukaan 45 arvostelun perusteella laskettuna kriitikoiden arvosteluista 93 prosenttia oli positiivisia. Elokuva sai yhteensä 16 Emmy-ehdokkuutta ja se palkittiin parhaasta televisioelokuvasta. Mark Ruffalo sai ehdokkuuden parhaasta miespääosasta minisarjassa tai televisioelokuvassa ja Julia Roberts sai ehdokkuuden parhaasta naissivuosasta minisarjassa tai televisioelokuvassa. Jim Parsons, Joe Mantello, Alfred Molina ja Matt Bomer saivat kaikki ehdokkuudet parhaasta miessivuosasta minisarjassa tai televisioelokuvassa.

Lähteet

Aiheesta muualla 
 

Vuoden 2014 yhdysvaltalaiset elokuvat 
Yhdysvaltalaiset televisioelokuvat
Yhdysvaltalaiset näytelmiin perustuvat elokuvat
Homoseksuaalisuus taiteessa
Primetime Emmy -palkitut ohjelmat
SAG-palkitut elokuvat
Golden Globe -palkitut elokuvat